FETCO เผยผลสำรวจก.ย. ดัชนีเชื่อมั่นนลท. 3 เดือนข้างหน้า อยู่ในเกณฑ์ “ร้อนแรง”
FETCO เผยผลสำรวจก.ย. ดัชนีเชื่อมั่นนลท. 3 เดือนข้างหน้า อยู่ในเกณฑ์ “ร้อนแรง” หวังฉีดวัคซีนคลี่คลายโควิด-19
FETCO เผยผลสำรวจก.ย. ดัชนีเชื่อมั่นนลท. 3 เดือนข้างหน้า อยู่ในเกณฑ์ “ร้อนแรง” หวังฉีดวัคซีนคลี่คลายโควิด-19
5 ต.ค. 2564

นายไพบูลย์ นลินทรางกูร ประธานกรรมการสภาธุรกิจตลาดทุนไทย เปิดเผยว่า ดัชนีความเชื่อมั่นนักลงทุน (FETCO Investor Confidence Index) ผลสำรวจในเดือน ก.ย.64 พบว่า ดัชนีความเชื่อมั่นนักลงทุน (FETCO Investor Confidence Index: ICI) ในอีก 3 เดือนข้างหน้าปรับตัวลดลง 1.1% อยู่ที่ระดับ 142.71 อยู่ในเกณฑ์ “ร้อนแรง” เช่นเดียวกับเดือนก่อนหน้า
ทั้งนี้ นักลงทุนคาดหวังแผนการฉีดวัคซีนเพื่อคลี่คลายสถานการณ์โควิด-19 เป็นปัจจัยหนุนมากที่สุด รองลงมาคือการฟื้นตัวของเศรษฐกิจในประเทศและเงินทุนไหลเข้า
สำหรับปัจจัยที่ฉุดความเชื่อมั่นนักลงทุนมากที่สุด ได้แก่ สถานการณ์ระบาดของโควิด-19 ระลอกปัจจุบัน รองลงมาคือผลการประชุมอัตราดอกเบี้ยนโยบายของคณะกรรมการนโยบายการเงิน (กนง.) และการประชุมคณะกรรมการกำหนดนโยบายการเงินของธนาคารกลางสหรัฐ (FED)